Document ID: 31994R2021

ΚΑΝΟΝΙΣΜΟΣ (ΕΚ) αριθ. 2021/94 ΤΗΣ ΕΠΙΤΡΟΠΗΣ της 5ης Αυγούστου 1994 για τροποποίηση του κανονισμού (ΕΚ) αριθ. 1270/94 όσον αφορά την έκδοση πιστοποιητικών εισαγωγής για το σκόρδο με προέλευση από την Κίνα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 29 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2707/72 του Συμβουλίου (3), προσδιορίζει τους όρους εφαρμογής των μέτρων διαφύλαξης στον τομέα των οπωροκηπευτικών-
ότι, δυνάμει του κανονισμού (ΕΟΚ) αριθ. 1859/93 της Επιτροπής (4), για να τεθεί σε εμπορία στην Κοινότητα σκόρδο εισαγόμενο από τρίτες χώρες, απαιτείται η προσκόμιση ενός πιστοποιητικού εισαγωγής-
ότι το άρθρο 1 παράγραφος 1 του κανονισμού (ΕΚ) αριθ. 1213/94 της Επιτροπής (5), περιορίζει την έκδοση πιστοποιητικών εισαγωγής, έως τις 31 Αυγούστου 1994, σε 5 000 τόνους επί συνολικής ποσότητας 10 000 τόνων, η οποία ορίσθηκε για την περίοδο από 31 Μαΐου 1994 έως 31 Μαΐου 1995-
ότι, μετά τη διαπίστωση υπέρβασης του ορίου αυτού, ο κανονισμός (ΕΚ) αριθ. 1270/94 της Επιτροπής (6), ανέστειλε, έως τις 31 Αυγούστου 1994, την έκδοση πιστοποιητικών εισαγωγής για τις αιτήσεις οι οποίες υπεβλήθησαν μετά την 1η Ιουνίου 1994-
ότι, ποσότητα 96 τόνων σκόρδου, η οποία αντιστοιχεί σε πιστοποιητικά που εξεδόθησαν για τις αιτήσεις που υπεβλήθησαν έως τις 31 Μαΐου 1994 προκύπτει ότι δεν χρησιμοποιήθηκε- ότι, λαμβανομένης υπόψη της μικρής σχετικής ποσότητας, και λόγου του γεγονότος ότι οι μη χρησιμοποιηθείσες ποσότητες προστέθηκαν στην ποσότητα που διατίθεται για την επόμενη περίοδο, δεν πρέπει να αρθεί η αναστολή της παράδοσης των πιστοποιητικών εισαγωγής που ισχύει μέχρι τις 31 Αυγούστου 1994- ότι, για να αποφευχθεί οποιαδήποτε αβεβαιότητα όσον αφορά την κατάθεση αιτήσεως πιστοποιητικών εισαγωγής για την επόμενη περίοδο, πρέπει να προβλεφθεί ρητώς η απόρριψη των αιτήσεων που υποβάλλονται μετά τις 25 Αυγούστου 1994,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 1270/94 προστίθεται το ακόλουθο εδάφιο:
"οι αιτήσεις πιστοποιητικών εισαγωγής που κατατίθενται μετά τις 31 Μαΐου 1994 και πριν από τις 25 Αυγούστου 1994, απορρίπτονται."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Αυγούστου 1994.

Labels: 3
17
18